Agiovci

Agiovci alebo Ágidovci (gréc.Δυναστεία Αγιαδών) boli jednou z dvoch kráľovských rodín z ktorých sa volili králi v starovekej  Sparte.

 Pôvod Agiovcov 
Podľa mýtov doviedol Dórov (predkov Sparťanov) do Sparty Heraklov potomok Aristodémos. Jeho synovia dvojčatá Eurysthenes a Prokles vládli  spoločne, lebo ich matka Argeia vraj neprezradila ktorý z nich sa narodil prvý. V Sparte sa takto pokúšali vysvetliť vznik spartského dvojkrália.

Historici sa väčšinou domnievajú, že táto spartská [[spoločenská inštitúcia|inštitúcia] vznikla dohodou medzi vodcami dvoch dórskych kmeňov po dobytí Lakónie, alebo vodcom dórskych dobyvateľov a vládcom achájskych starousadlíkov. Skutočné dôvody vzniku diarchie v Sparte nám však asi zostanú neznáme.

 Králi Sparty 
Zoznam kráľov rodu Agiovcov začína Eurysthenom a jeho dvojča Prokles je prvým kráľom dynastie Eurypontovcov. Ich následníci sa volili v rámci dynastie a mal to byť vždy najbližší príbuzný. Uzatváranie manželstiev medzi týmito kráľovskými rodmi bolo zakázané. Králi v Sparte nemali absolútnu moc. Ich kontrolným orgánom boli efori, ktorí sa riadili Lykurgovými zákonmi.

Agiovci sú celkove považovaní za významnejší rod (boli obdobia, keď to tak nebolo) ako Eurypotovci. Z ich radov je možné spomenúť Kleomena I., reformátora Kleomena III. a hlavne sa do dejín zapísal Leónidas I., ktorý hrdinsky bojoval aj napriek ohromnej početnej prevahe nepriateľa až do svojho trpkého konca v bitke pri Termopylách.

 Zoznam kráľov rodu Agiovcov 
Zoznam najstarších kráľov Sparty je uvedený v zozname historika Herodota. Králi od desiateho storočia pred Kr. do polovice siedmeho storočia pred Kr. patria skôr do oblasti mýtov, lebo nie sú známe žiadne dôkazy o ich existencii. Letopočty uvedené o dobe ich vlády sú fiktívne.
+ Zoznam kráľov rodu Agiovcov  Meno Obdobie vlády Rodinný pôvod1. Eurysthenes cca 970 pred Kr. - 930 pred Kr.  potomok Herakla2. Agis I. cca 930 pred Kr. – 900 pred Kr.  syn Eurysthena3. Echestratos cca 900 pred Kr. – 870 pred Kr. syn Agida I.4. Leóbótescca 870 pred Kr. – 840 pred Kr. syn Echestrata5. Doryssoscca  840 pred Kr. – 820 pred Kr. syn Leóbóta6.Agésilaos I.cca 820 pred Kr. – 790 pred Kr.syn Doryssa7.Archeláoscca 790 pred Kr. – 760 pred Kr.syn Agésilaa I.8.Telekloscca 760 pred Kr. – 740 pred Kr.syn Archeláa9.Alkamenescca 740 pred Kr. – 700 pred Kr.syn Télekla10.Polydóroscca 700 pred Kr. – 665 pred Kr.syn Alkamena11.Eurykratescca 665 pred Kr. – 640 pred Kr.syn Polydora12.Anaxandroscca 640 pred Kr. – 615 pred Kr.syn Eurykrata13. Eurykratidescca 615 pred Kr. – 590 pred Kr.syn Anaxandra14.Leóncca 590 pred Kr. – 560 pred Kr.syn Eurykratida15.Anaxandridas II.cca 560 pred Kr. – 520 pred Kr.syn Leóna16.Kleomenes I.cca 520 pred Kr. – 490 pred Kr.syn Anaxandrida II.17.Leónidas I.cca 490 pred Kr. – 480 pred Kr.brat Kleomena I.18.Pleistarchos480 pred Kr. – 458 pred Kr.syn Leónida I.19. Pleistoanax 458 pred Kr. – 446 pred Kr. 428 pred Kr. – 409 pred Kr.  prasynovec Leónida I. 20.  Pausanias 446 pred Kr. – 428 pred Kr. 409 pred Kr. – 394 pred Kr. syn Plestoanaxa21.Agésipolis I.394 pred Kr. – 380 pred Kr.syn Pausania22.Kleombrotos I.380 pred Kr. – 371 pred Kr.brat Agésipola I.23.Agésipolis II.371 pred Kr. – 369 pred Kr.syn Kleombrota I.24.Kleomenes II.369 pred Kr. – 309 pred Kr.brat Agésipola II.25.Areus I.309 pred Kr. – 265 pred Kr.vnuk Kleomena II.26.Akrotatos265 pred Kr. – 262 pred Kr.syn Area I.27.Areus II.262 pred Kr. – 254 pred Kr.syn Akrotata28.  Leónidas II. 254 pred Kr. – 244 pred Kr.243 pred Kr. – 235 pred Kr.  vnuk Kleomena II. 29. Kleombrotos II. 244 pred Kr. – 243 pred Kr. zať Leónida II. 30. Kleomenes III. 235 pred Kr. – 221 pred Kr. syn Leónida II.  Sparta bola republikou 221 pred Kr. – 219 pred Kr.  31. Agésipolis III. (posledný kráľ Agiovcov) 219 pred Kr. – 215 pred Kr. vnuk Kleombrota II.

 Zdroje 
 Herodotos, ''kniha VII, 204;



Kategória:Vládcovia Sparty